Storøy (Rørholtfjorden)

Storøy er ei innlandsøy helt sør i Rørholtfjorden i Bamble kommune i Telemark. Rørholtfjorden er en del av innsjøen Toke, som i hovedsak ligger i Drangedal kommune.

Øya er omtrent en kilometer lang, og omtrent 250 meter på det bredeste. Høyeste punkt er 128 meter over havet (ca. 67-72 meter over Tokes regulerte overflate). Øya, som i dag er fraflyttet, har hatt gårdsdrift siden 1600-tallet. Gårdsanlegget, som ligger nord på øya, er holdt i god stand, og ble valgt som innspillingssted for sesong syv av TV 2s reality-serie Farmen og sesong én av Farmen kjendis.

Øyer i Bamble
Bosetninger i Bamble
Tidligere bosetninger i Telemark
Innlandsøyer i Norge